EkBass/fiwiki-20250220-pages-articles huggingface dataset:
Queen Elizabeth 2

Queen Elizabeth 2 (QE2) oli Cunard Linen matkustajalinjalaiva, joka nimettiin höyrylaiva RMS Queen Elizabethin mukaan. Se ylitti Atlantin yli 800 kertaa neljän vuosikymmenen aikana kuljettaen yhteensä yli 2,5 miljoonaa matkustajaa. Alus ei koskaan ollut RMS (Royal Mail Steam/Ship). Cunard Line myi 2007 aluksen Dubaihin valtionsijoitusyhtiö Istithmarille sadalla miljoonalla Yhdysvaltain dollarilla ja sopi luovuttavansa aluksen marraskuussa 2008. Ostaja aikoi muuttaa aluksen vuoteen 2009 mennessä kelluvaksi hotelliksi ja viihdekeskukseksi Palm Jumeirah -saaren edustalle. == Rakentaminen == Alus tilattiin 30. joulukuuta 1964 John Brown and Companyltä Clydebankistä, missä köli laskettiin 5. heinäkuuta 1965 telakkanumerolla 736. Alus laskettiin vesille 20. syyskuuta 1967 kumminaan kuningatar Elisabet II ja irtosi varustelulaiturista 19. marraskuuta 1968 Bil Warwickin alaisuudessa. Aluksella aloitettiin 26. marraskuuta alustavat testit Irlanninmerellä. Sillä tehtiin 22. huhtikuuta 1969 kokeiluluontoinen neitsytmatka Las Palmasiin ja varsinainen neitsytmatka New Yorkiin 2. toukokuuta.ge2.org.uk History == Falklandin sota == Queen Elizabeth 2 otettiin 1982 joukkojenkuljetusalukseksi Falklandin sotaan. Alus teki yhden matkan, jolla se kuljetti 3 000 sotilasta. == Propulsiojärjestelmän muutos== Vuosina 1986–1987 alus oli telakalla modernisoitavana. Alkuperäiset kolme öljyä käyttänyttä höyryturbiinia vaihdettiin yhdeksään MAN-dieselmoottoriin ja potkureille kolme sähkömoottoria. == Lähteet == ==Aiheesta muualla== *QE2 video clips Luokka:Linjalaivat Luokka:Höyrylaivat Luokka:Cunard Line Luokka:Yhdistyneen kuningaskunnan Falklandin sodan sotalaivat
Hagen

Hagen on kaupunki Nordrhein-Westfalenin osavaltiossa, Saksassa. Se sijaitsee Ruhrin metropolialueen itäisellä reunalla, noin 15 kilometriä Dortmundin kaupungista etelään. Kaupungin kohdalla joet Lenne, Volme ja Ennepe kohtaavat Ruhrjoen. Vuoden 2022 lopussa Hagenissa oli 189 783 asukasta. Se on pinta- alaltaan 160,45 neliökilometrin suuruinen, ja sen asukastiheys on 1 183 asukasta neliökilometriä kohti. Hagen muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista. Hagen mainittiin tekstissä ensimmäisen kerran vuoden 1200 tienoilla Volme- ja Ennepe-joen yhtymäkohdassa sijaitsevana maatilana. Kaupunki alkoi kasvaa nopeasti 1800-luvulla Ruhrin alueen kivihiilen kaivaustöiden sekä teräksen tuotannon mukana. Vuonna 1928 kaupungissa oli jo yli 100 000 asukasta. Hagenissa toimii Nordrhein-Westfalenin suurin yliopisto, FernUniversität Hagen. Yliopistossa oli noin 69 000 opiskelijaa vuonna 2023. Kaupungissa sijaitsee myös Stora Enson nykyään omistama paperitehdas (perustettu 1896) Stora Enso Kabel GmbH & Co. KG, jolla on noin 620 työntekijää. == Ystävyyskaupungit == * Liévin, Ranska, vuodesta 1960 * Montluçon, Ranska, vuodesta 1965 * Berliini, Saksa, vuodesta 1967 * Bruck an der Mur, Itävalta, vuodesta 1975 * Smolensk, Venäjä, vuodesta 1985 * Modi'in, Israel, vuodesta 1997 Lähde: == Lähteet == == Aiheesta muualla == * Kaupungin viralliset sivut Luokka:Nordrhein-Westfalenin kunnat Luokka:Saksan kaupungit
Linjalaiva

Linjalaiva () on laiva, jonka pääasiallinen tehtävä on kuljettaa matkustajia, rahtia ja postia valtamerten yli. Välillä niitä on käytetty myös risteilyaluksina ja sotien aikana muun muassa sairaalalaivoina. == Historia == Vanhan ajan matkustaja-alukset olivat linjalaivoja. Höyrylaivat kilpailivat keskenään nopeimmasta Atlantin ylityksestä. Nopeinta alusta koristi saavutuksensa merkkinä Sininen nauha. Matkustajien ja kevyehkön rahdin kuljetus vesiteitse väheni nopeasti 1960-luvulla, kun Atlantin, ja myöhemmin Tyynenmeren yli pystyi lentämään suihkukoneella välilaskutta suhteellisen edullisesti ja nopeasti. == Linjalaivat nykyaikana == Kaikkien aikojen suurin ja nykyään ainoa linjalaiva on Cunard Linen Southamptonin ja New Yorkin välillä liikennöivä RMS Queen Mary 2, joka oli valmistuessaan 2004 maailman suurin matkustaja-alus. Tämän arvonimen alus pian menetti Freedom of the Seas -risteilijälle, mutta on edelleen suurin linjaliikenteessä oleva alus. == Lähteet == == Aiheesta muualla == *
Amati

Amati on kuuluisa italialainen viulunrakentajasuku. Amatit vaikuttivat Cremonassa noin vuosina 1550–1740.A Brief History of the Quartet of Amati Instruments owned by the University of Saskatchewan University of Saskatchewan Viulujen lisäksi he tekivät sellojaThe King Violoncello by Andrea Amati, Cremona, after 1538 Rawlins Gallery, National Music Museum ja alttoviuluja.Viola by Andrea Amati, Cremona, ca. 1560 Rawlins Gallery, National Music Museum Kuuluisin suvun jäsenistä oli Niccolo Amati (1596–1684), jonka oppilaita olivat mm. Stradivari ja Guarneri.Amati Family Encyclopedia Britannica == Lähteet == Luokka:Italialaiset soitinrakentajat Luokka:Italialaiset suvut Luokka:Yrityssuvut Luokka:Cremonan historia
Joanna Lumley

Joanna Lamond Lumley (s. 1. toukokuuta 1946 Srinagar, Kashmir, Brittiläinen Intia) on englantilainen näyttelijä ja entinen malli. Hänet tunnetaan muun muassa Patsy Stonen roolista Todella upeeta -televisio­sarjassa. Hänelle myönnettiin Brittiläisen imperiumin ritari­kunnan upseerin arvo­nimi (OBE) vuonna 1995 ja ritarikomentajan arvonimi (DBE) vuonna 2022. == Lapsuus ja nuoruus == Joanna Lumley syntyi James ja Thyra Lumleyn perheeseen Brittiläisessä Intiassa vuonna 1946. Hänen isänsä oli sotilas Britannian armeijan kuudennessa gurkharykmentissä ja oli taistelemassa Burmassa toisen maailman­sodan aikana. Lumley kävi armeijan pitämiä kouluja Hongkongissa ja Malesiassa. Heidän perheensä palasi takaisin Yhdistyneeseen kuningas­kuntaan, jossa Lumley opiskeli yksityis­kouluissa. == Ura == Kun Lumley ei 16-vuotiaana päässyt Royal Academy of Dramatic Art -teatteri­kouluun, hän aloitti mallin työt ja näytteli samalla pieniä rooleja televisiossa ja elo­kuvissa. Tunnetuimman roolinsa hän on tehnyt televisio­sarjassa Todella upeeta Patsy Stonena vuosina 1992–2004. Hän on näytellyt lukuisissa elo­kuvissa ja televisio­sarjoissa, kuten sarjassa Safiiri ja Teräs (1979–1982) yhdessä David McCallumin kanssa. Itsenään hän on esiintynyt monien matkailuohjelmien juontajana. Lumley on palkittu Baftalla vuosina 1993 ja 1995 roolistaan Todella upeeta -sarjassa sekä elämän­työ­palkinnolla vuonna 2017. == Yksityiselämä == Lumleyn poika James Lumley syntyi vuonna 1967 suhteesta valo­kuvaaja Michael Claydonin kanssa. Vuosina 1970–1971 Lumley oli naimisissa kirjoittaja ja näyttelijä Jeremy Lloydin kanssa.Vuonna 1986 Joanna Lumley meni naimisiin nykyisen miehensä, englantilaisen kapellimestarin Stephen Barlow’n kanssa. Lumley on kahden tytön iso­äiti. Lumley on myös eläinten oikeuksien puolesta­puhuja ja kasvissyöjä. Vuonna 2010 Oldie Magazines palkitsi Lumleyn vuoden vanhus -tittelillä työstään gurkha-sotilaiden aseman parantamiseksi. == Valikoitu filmografia == * Todella upeeta (1992–2012) == Lähteet == == Aiheesta muualla == * Luokka:Brittiläisen imperiumin ritarikunta Luokka:Englantilaiset näyttelijät Luokka:Vuonna 1946 syntyneet Luokka:Elävät henkilöt Luokka:Brittiläiset televisiojuontajat
Katso

Katso on suomalainen aikakauslehti, jonka sisältöä ovat televisio-ohjelmiin ja elokuviin liittyvät ohjelmatiedot ja artikkelit. Lehteä julkaisee Aller Media Oy. Vuonna 2004 se uudistui julkaisemaan artikkeleita laajemmin viihteen maailmasta, mutta palasi takaisin puhtaaksi tv-lehdeksi vuonna 2008. Vuoden 2004 uudistumisen jälkeen Katso ilmestyi hetkellisesti kaksi kertaa viikossa. Katso oli alun perin A-lehtien kustantama, mutta siirtyi vuonna 2006 Aller Julkaisut Oy:lle. Vuoteen 2008 asti Katso jakoi vuosittain Telvis-palkintoja parhaille tv-esiintyjille ja -ohjelmille sekä parhaalle radioäänelle. Katson ensimmäinen päätoimittaja oli Pentti Pirhonen. Muita päätoimittajia ovat olleet muun muassa Reijo Telaranta, Hannu Karpo, Matti Saari, Tarja Hurme, Juha Heiskanen, Marja Aarnipuro ja Markku Veijalainen. Nykyinen vastaava päätoimittaja on Jyrki Huotari. == Katso myös == *Antenni-lehti, entisiltä nimiltään Radiokuuntelija ja Radiokuuntelija-tv == Aiheesta muualla == * Katso-lehden kotisivu * Katso Allerin sivuilla Luokka:Suomalaiset perhelehdet
Ocean’s Thirteen

Ocean’s Thirteen on vuonna 2007 ensi-iltansa saanut rikoskomediaelokuva, jonka on ohjannut Steven Soderbergh. Ocean’s Thirteen on jatko-osa elokuville Ocean’s Eleven – korkeat panokset (2001) ja Ocean’s Twelve (2004). == Rooleissa == == Lähteet == == Aiheesta muualla == * Virallinen sivusto. * Shooting Date and Cast Information . * Information about upcoming film . Luokka:Vuoden 2007 yhdysvaltalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset komediaelokuvat Luokka:Uhkapelielokuvat Luokka:Steven Soderberghin ohjaamat elokuvat Luokka:Warner Brosin elokuvat
Suomen Shakkiliitto

Suomen Shakkiliitto (SSL) on Suomen shakinpelaajien lajiliitto, jonka varsinaisia jäseniä ovat shakkiseurat. Myös Suomen Kirjeshakkiliitto, Suomen Tehtäväniekat ja Työväen Shakkiliitto ovat Suomen Shakkiliiton jäseniä. SSL edustaa Suomea Maailman shakkiliitto FIDE:ssä. Nykyinen Suomen Shakkiliitto perustettiin 20. maaliskuuta 1948 nimellä Suomen Keskusshakkiliitto. Siitä tuli Suomen shakinpelaajien lajiliitto vuonna 1994. Vuoden 2011 kevääseen asti liiton nimi oli Suomen Keskusshakkiliitto. Alkuperäinen Suomen Shakkiliitto perustettiin 10. kesäkuuta 1922 ensimmäisen Suomen mestaruuskilpailun yhteydessä. SSL oli perustamassa Maailman shakkiliittoa 1924 Pariisissa. Vanhan SSL:n toiminta päättyi 26. marraskuuta 1994. == Talous == Suomen Shakkiliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 329 000 euroa. Vuosittainen tuki on ollut vuodesta 2022 lähtien 55 000 euroa. ==Lähteet== ==Aiheesta muualla== * Suomen Shakkiliitto ry. Luokka:Suomalaiset järjestöt Luokka:Shakkiliitot
Oiva Tuominen

Oiva Emil Kalervo "Oippa" Tuominen (5. maaliskuuta 1908, Iitti – 28. tammikuuta 1976, Helsinki) oli suomalainen hävittäjälentäjä ja Mannerheim- ristin ritari numero 6.Hurmerinta; Viitanen 1994 s. 402 Hän lensi noin 400 sotalentoa ja ampui alas 47 vastustajan konetta.Keskinen; Stenman 2006 s. 69 Oiva Tuominen syntyi Iitissä, Kymenlaakson maakunnassa, ja kävi koulunsa Kouvolassa. Asepalveluksensa hän suoritti vuonna 1926 Utissa Maalentoeskaaderissa saaden koulutuksen reservimekaanikoksi.Keskinen; Stenman 2003 s. 18 Usean vuoden pyrkimisen jälkeen hän pääsi vuonna 1930 Ilmavoimien mekaanikkokouluun Santahaminassa. Koulun suoritettuaan hän haki ja pääsi Ilmavoimien aliupseeriohjaajakurssille (AOK 3) vuonna 1933, jonka jälkeen hänet komennettiin kersantiksi ylennettynä Lentoasema 5:een.Keskinen; Stenman 2006 s. 68 1\. tammikuuta 1938 seurasi ylennys ylikersantiksi ja siirto Lentolaivue 26:een. Talvisodassa Tuominen saavutti 8 ilmavoittoa, lentäen Fokker D.XXI ja Gloster Gladiator-koneilla, ollen pudotustilaston toisella sijalla.Keskinen; Stenman 2003 s. 19 Talvisodan jälkeen Tuominen ylennettiin vääpeliksi 25. huhtikuuta 1940, ja jatkosodan alettua lentomestariksi 23. heinäkuuta 1941. LeLv 26 käytti nyt Fiat G.50-hävittäjää, jolla Tuominen ampui heinäkuussa 1941 alas kahdeksan SB-2-pommittajaa. Näiden ja talvisodassa saavutettujen ilmavoittojen perusteella Tuomiselle ehdotettiin 13. elokuuta 1941 Vapaudenristin 2. luokan Mannerheim-ristiä.Keskinen; Stenman 2003 s. 20 Ylipäällikkö myönsi Tuomiselle 18. elokuuta 1941 nimeään kantavan ristin numerolla 6, ja Tuomisesta tuli näin ilmavoimien ensimmäinen Mannerheim-ristin ritari.SIH 3/2000 s. 12Fiat-koneiden vaikea varaosatilanne piti LeLv 26:n koneet usein maassa, tästä huolimatta Tuomisen onnistui kasvattaa voittotiliään menestyksekkäästi, ja hänet siirrettiin 8. helmikuuta 1943 uudelleenperustettuun Lentolaivue 34:ään, jonka kalustoksi saatiin 13. maaliskuuta 1943 Messerschmitt Bf 109 G -koneet. Tuominen kuului LeLv 34:n 2. lentueeseen, joka siirrettiin osaksi Hävittäjälentolaivue 30:tä 6. maaliskuuta 1944.Keskinen; Stenman 2003 s. 22 Lentue siirrettiin takaisin HLeLv 34:n yhteyteen 9. heinäkuuta 1944. Tuominen saavutti sodan loppuun mennessä 14 ilmavoittoa Messerschmitt-koneella. Tuominen erosi Ilmavoimien palveluksesta 6. tammikuuta 1945. Sodan jälkeen hän toimi muun muassa ansiolentäjänä Imatran Voima -yhtiön palveluksessa sekä taksinkuljettajana. Tuomisella oli cameorooli elokuvassa Radio tekee murron vuodelta 1951 jossa hän esitti lentomestari Tuomista. Päiväntasaajan Guinea julkaisi vuonna 1974 postimerkin Oiva Tuomisesta, jossa koneena esiintyy Fiat-G.50 merkin vasemmalla puolella. ==Lähteet == * * * * === Viitteet === Luokka:Suomalaiset hävittäjälentäjät Luokka:Mannerheim-ristin ritarit Luokka:Vuonna 1908 syntyneet Luokka:Vuonna 1976 kuolleet
Werbung, Baby!

Werbung, Baby! on vuonna 1999 julkaistu Eläkeläisten albumi. Se koostuu tunnettujen kappaleiden humpaksi sovitetuista coverversioista. Albumi nousi Suomen virallisen listan sijalle 33. == Kappaleet == Suluissa alkuperäinen esittäjä ja kappale. # # # # # # # # # # # # # # # # # == Kokoonpano == * Onni Waris – kosketinsoittimet, laulu * Martti Waris – basso, laulu * Kristian Voutilainen – rummut, laulu * Lassi Kinnunen – harmonikka, laulu == Arvostelut == * Soundi: Soundi == Lähteet == Luokka:Eläkeläisten albumit Luokka:Vuoden 1999 albumit Luokka:Cover-albumit
Tyrfing

Tyrfing on taianomainen miekka, joka esiintyy skandinaavisessa mytologiassa. == Tyrfingin legenda == Svafrlam oli Gardarikin kuningas ja Odinin pojanpoika. Hän onnistui vangitsemaan kääpiöt nimeltä Durinn ja Dvalin. Hän pakotti heidät takomaan miekan, jossa olisi kultainen kädensija, jolla ei löisi iskuakaan ohi, joka ei koskaan ruostuisi, ja joka pystyisi leikkaamaan kiveä ja rautaa kuin vaatekappaleen. Kääpiöt loivat miekan, se hohti ja kimmelsi kuin tuli. Mutta kääpiöt kirosivat miekan siten, että aina miekkaa käytettäessä joku kuolisi. Kirottu miekka myös tappaisi Svafrlamin itsensä. Tämä tulisi tapahtumaan kolme kertaa. Kun Svafrlami sai kuulla kirouksesta hän yritti tappaa Dvalinin, mutta kääpiö katosi kiveen. Miekka kuitenkin iskeytyi syvälle kiveen, ohi kohteestaan. Soturi nimeltä Arngrim tappoi Svafrlamin ja otti miekan vuorostaan itselleen. Arngrimin jälkeen miekkaa käyttivät Angantyr ja hänen yksitoista veljeään. Heidät kaikki tapettiin Samsøssä, ruotsalaisen esitaistelijan Hjalmarin ja hänen veljekseensä lupautuneen norjalaisen Nuoli- Oddrin kädestä. Miekka kuitenkin vahingoitti Hjalmaria, joka pyysi Nuoli- Oddria viemään hänen ruumiinsa Ingeborgin luo Uppsalaan. Angatyrin tytär, Hervör kasvatettiin palvelijana, eikä hänelle kerrottu syntyperäänsä. Kun hän sai tietää siitä, hän puki itsensä soturiksi ja lähti Samsøøn etsimään kääpiöiden kiroamaa miekkaa. Hän löysi miekan, ja nai Hofundin. He saivat kaksi poikaa, Heidrekin ja Angatyrin. Hervor antoi salaa Angatyrille tämän taikamiekan. Kävelyllä Heidrek halusi nähdä Angatyrin miekan. Kun Angatyr ojensi miekan veljelleen, kääpiöiden kirous lankesi ja sai Heidrekin tappamaan veljensä. Heidrekistä tuli goottien kuningas. Matkalla Carpathiaan hänen seuraansa liittyi kahdeksan ratsuin varustettua thrallia. Yöllä thrallit murtautuivat Heidrekin telttaan ja tappoivat hänet Tyrfingillä. Tämä oli Tyrfingin viimeinen paha teko. Heidrekin poika Angatyr sai thrallit kiinni, tappoi heidät ja vei miekan mukanaan. Angatyr oli goottien seuraava kuningas. Kuitenkin tämän velipuoli, joka oli hunni nimeltään Hlod, halusi puoli valtakuntaa. Angatyr kieltäytyi. Gizur kutsui Hlodia äpäräksi ja tämän äitiä orjatytöksi. Hlod hyökkäsi 320 000 miehensä kanssa goottien kimppuun. Gootteja oli paljon vähemmän kuin hunneja, mutta gootit voittivat kuitenkin sodan koska Angatyr käytti Tyrfingiä. Angatyr tappoi veljensä Hlodin. Kuolleiden soturien määrä sai joet tulvimaan yli äyräidensä ja täytti kylät kuolleilla miehillä ja hevosilla. == Tyrfing populaarikulttuurissa == *Tyrfing esiintyy myös roolipelissä Ragnarok Online *Tyrfing esiintyy myös strategiapelissä Fire Emblem: Genealogy Of The Holy War *Tyrfing esiintyy myös pelissä Playstationilla: Castlevania: Symphony of The Nights *Ruotsalaisen viikinkimetallia soittavan bändin nimi on Thyrfing Luokka:Skandinaavinen mytologia Luokka:Taikamiekat
Eir (jumala)

Eir (muinaisnorjaa, tai armo) on skandinaavisessa mytologiassa aasajumalatar, jota kutsutaan Snorri Sturlusonin Proosa-Eddassa parhaaksi lääkäriksi. Eir ei kuitenkaan ole kovin tunnettu jumalatar, eikä tiedetä, palvottiinko Eiriä muinaisina aikoina. Eddan runossa Fjölsvinnsmál Eir on yksi Menglödin yhdeksästä palvelijattaresta, jotka istuvat Lyfjabergin kukkulalla, jolla uskottiin olevan parantavia voimia. Muut palvelijattaret ovat Hlíf, Hlífþrasa, Þjóðvarta, Björt, Blíð, Blíðr, Fríð ja Aurboða. He suojelevat kaikkia, jotka tuovat heille uhrilahjoja (blóta). Proosa-Eddan Skáldskaparmál-osassa Eir puolestaan mainitaan valkyrioiden joukossa, mutta ei aasynjojen listassa. == Lähteet == Luokka:Skandinaavien jumalattaret
Saint-Germain-en-Laye

Saint-Germain-en-Laye on kaupunki Ranskan Île-de-Francen alueella Yvelinesin departementissa Pariisin esikaupunkialueella. Kaupunki nimettiin Ranskan suuren vallankumouksen aikana La Montagne du Bon Airiksi. == Maantiede == Kunta on pinta-alaltaan departementtinsa suurin. Kaupunkia peittävät runsaat metsät. Sen alueella Seinejoki mutkittelee voimakkaasti. Alueen ylänkömaisemaa hallitsee Seinen lisäksi Pariisin kaupungin läheisyys. Kunnan rajanaapureita ovat idässä Le Pecq, Le Mesnil-le-Roi ja Maisons-Laffitte, pohjoisessa Conflans-Sainte-Honorine, lännessä Achères, Poissy ja Chambourcy sekä etelässä Fourqueux, Mareil-Marly ja Le Port-Marly. == Historia == *Vuonna 1124 kuningas Ludvig VI Lihava rakennutti ensimmäisen linnakkeen; *1400-luvulla Henrik II rakennutti linnan uudelleen, nykyiseen asuunsa; *Kaupunki toimi kuninkaallisena residenssikaupunkina aina vuoteen 1689, jolloin Aurinkokuningas lopullisesti jätti kaupungin siirtyessään Versailles'hin; *Vuonna 1837 avattiin Ranskan ensimmäinen rautatieyhteys Pariisin Saint- Lazaren aseman ja Saint-Germain-en-Layen välille. *Vuosina 1940–1944 saksalaisten päämaja sijaitsi kaupungin linnassa. Linnassa myös suunniteltiin niin kutsuttu operaatio Seelöwe, jonka tavoitteena oli maihinnousu Britanniaan. == Sairaala == * Centre hospitalier intercommunal de Poissy- Saint-Germain-en-Laye == Koulutus == * Institut d'études politiques de Saint- Germain-en-Laye == Tunnettuja henkilöitä == Saint-Germain-en-Layessä ovat syntyneet säveltäjä Claude Debussy sekä urkutaiteilija Marie-Claire Alain ja tämän nuorena kuollut säveltäjäveli Jehan Alain. Myös tennispalaaja Caroline Garcia on syntynyt Saint-Germain-en-Layessä. == Lähteet == == Aiheesta muualla == Luokka:Ranskan kaupungit Luokka:Yvelinesin kunnat
Bergues

Bergues (, länsiflaamiksi Bergen) on ranskalainen kaupunki, joka sijaitsee Nordin departementissa ja Hauts-de-Francen alueella. Kaupunki on tunnettu Unescon maailmanperintöluetteloon merkitystä kellotornistaan. Kaupungissa on arviolta 3 889 asukasta. == Maantiede == Kaupunki sijaitsee "Bootlandin" alueella, joka on Ranskassa, Belgian rajan läheisyydessä, sijaitseva alankoalue. Alueen nimi tulee flaamista ja se tarkoittaa alastonta maata. Suurempiin kaupunkeihin Dunkerqueen on matkaa kymmenen kilometriä ja Lilleen 70 kilometriä. Alueella on hyvät liikenneyhteydet, jotka takaavat kaksi moottoritietä. Kanaalitunneli on vain 40 kilometrin päässä kaupungista. == Historia == Bergues oli tuomiokunnan keskuspaikka aina Ranskan suureen vallankumoukseen saakka. Aurinkokuningas valloitti kaupungin takaisin Ranskalle vuonna 1658. Aachenin rauhassa 1668 virallistettiin kaupungin paluu Ranskan yhteyteen. Kaupungissa ovat säilyneet sen vanhat puolustuslinnoitukset, josta varhaisimmat ajoittuvat 1200-luvulle ja 1400-luvulle. Sébastien Le Prestre de Vauban on valmistuttanut osan linnoituksista. Toinen maailmansota kohteli kaupunkia kaltoin ja sen vanha kellotorni raunioitui pahoin, mutta rakennettiin uudelleen sodan jälkeen. Alueella on myös nähtävillä vanhan, Flanderin kreivi Baudouin IV:n rakennuttaman (1022) luostarin rauniot. == Lähteet == == Aiheesta muualla == Luokka:Ranskan kaupungit Luokka:Nordin kunnat
Manólis Kalomoíris

Manólis Kalomoíris (usein Kalomíris, , 14. joulukuuta 1883, Smyrna – 3. huhtikuuta 1962, Ateena) oli kreikkalainen säveltäjä. Hän kävi koulua Istanbulissa ja opiskeli pianonsoittoa ja sävellystä Wienissä. Ennen asettumistaan Ateenaan hän toimi muutamien vuosien ajan pianonsoiton opettajana Harkovassa. Kalomoíris perusti Helleenisen konservatorion vuonna 1919 ja Kreikan kansallisen konservatorion 1926. Hän sävelsi kolme sinfoniaa, viisi oopperaa, pianokonserton, viulukonsertinon, muuta sinfonista musiikkia, kamarimusiikkia ja lukuisia lauluja ja pianokappaleita. == Aiheesta muualla == * Kalomiris.org Luokka:Kreikkalaiset säveltäjät Luokka:Vuonna 1883 syntyneet Luokka:Vuonna 1962 kuolleet
Benedictus II

Benedictus II (635–8. toukokuuta 685) oli paavina 26. kesäkuuta 684 – 8. toukokuuta 685.Hanska 2005, s. 318. Hän oli syntyisin roomalaisesta Savellin suvusta. Hänet valittiin Leo II:n kuoltua heinäkuussa 683,The Book of Saints, s. 84. mutta keisari Konstantinos IV:n lupaa paaviksi vihkimiselle jouduttiin odottamaan melkein vuoden ajan. Benedictus II selvisi kunnialla suhteista Bysantin kanssa, jotka olivat kireät monoteletismiin liittyvien kiistojen takia. Katolinen kirkko on julistanut hänet pyhimykseksi ja hänen muistopäiväänsä vietetään 8. toukokuuta. == Lähteet == * * === Viitteet === Luokka:Paavit Luokka:Vuonna 635 syntyneet Luokka:Vuonna 685 kuolleet
Soinnutus

Soinnutus tarkoittaa sointujen lisäämistä melodian säestykseksi. Se on eräs musiikin säveltämisen ja toisinaan myös esittämisen tekniikka. Soinnutus pohjautuu harmonian käsitteeseen, jonka mukaan kaksi tai useampi yhtä aikaa soivaa ääntä (stemmaa) voivat soida yhteen joko sopusointuisesti (konsonanssi) tai ristiriitaisesti (dissonanssi). Harmonian ajassa tapahtuva musiikillinen liike perustuu sointujen tonaalisiin tehoihin eli niiden erilaiseen purkautumiseen toinen toiseensa. Se, miten nopeasti melodian eri äänet seuraavat toisiaan, muodostaa melodiarytmin ja se, miten nopeasti eri soinnut seuraavat toisiaan, puolestaan muodostaa sointurytmin. Useimmiten melodiarytmi on nopeampi kuin sointurytmi. Kun melodia- ja sointurytmi ovat yhtä nopeat, kyseessä on vertikaalisoinnutus. Soinnutus voi toimia hetken ajan itsenäisenä musiikkina myös ilman melodiaa (esimerkiksi sävellyksen alkusoitossa eli introssa). Koska tietty sävel tai sävelkulku voi esiintyä monissa erilaisissa soinnuissa tai sävelasteikoissa, soinnutus voidaan tehdä hyvin monella tapaa. Traditionaalisesti musiikkikappale tehdään osina, joissa sävellaji pysyy samana. Tällöin soinnutuksessa on käytettävä pääasiassa sointuja, joiden sävelet kuuluvat vastaavaan asteikkoon. Yleinen poikkeus on molliin perustuvissa kappaleissa esiintyvä 5. asteen duuriseptimisointu, jonka käyttö kadenssissa on niin yleistä, että tietyntyylisissä kappaleissa se esiintyy jokaisen osan lopussa tehden täten kappaleiden säestämisestä helpompaa. Esimerkiksi C-duurissa kulkevalle melodialle voidaan varsin helposti käyttää nelisointuja C(maj7), F(maj7), G(7), Am(7), Dm(6) ja Em(7) sekä vähennettyä sointua Ho, jota klassisessa sävellystyössä karsastetaan sen vaatiman tasavireisyyden johdosta. Eräät jazzin tyylisuunnat pyrkivät tarkoituksellisesti hajottamaan soinnutuksesta tavallisesti syntyvät soinnulliset harmoniat käyttämällä eri sävellajeihin kuuluvia sointuja. Länsimaisesta tonaalisesta musiikista noin 80 % voidaan soinnuttaa kolmella soinnulla: toonikalla, subdominantilla ja dominantilla, sekä duurissa että mollissa. Tätä usein rock-musiikin puolella kutsutaan kolmen soinnun perus- rockiksi. Erikoistapaus soinnutuksesta on ns. akuankkakierto, jota käytetään varsinkin melodisessa rock-musiikissa paljon. == Katso myös == *Kenraalibasso Luokka:Soinnut
Anianpelto

Anianpelto on kylä, asuinalue ja liikekeskus Asikkalan Vääksyn taajaman itäosassa. Etäisyyttä Vääksyn kanavalle on pari kilometriä. Valtatie 24:n ja seututie 313:n välillä on Anianpellossa kulkuyhteys Rantakulmantien liittymän kautta. Vuonna 1727 Anianpellon kylä sai markkinaoikeudet. Paikkakunta kehittyikin 1700-luvun alkupuolella merkittäväksi markkinapaikaksi, josta suunniteltiin kauppalaa. Asia oli esillä Ruotsin valtiopäivillä 1740–1741, mutta asia jäi lepäämään. Anianpeltoa oli anottu Hollolan Lahden kylän korvaavaksi markkinapaikaksi jo vuonna 1693, ja hanke toteutui 1727. Kustaa III:n käydessä Anianpellossa vuonna 1775 hän määräsi, että paikalle olisi perustettava kauppala ja että rikosseuraamuksen toteuttamiseen käytetyt raippamännyt oli suojeltava. Myös Pulkkilanharjulle olisi perustettava kaupunki. Anianpelto ja Pulkkilanharju saivat kuitenkin kilpailijoita, kun Tampere perustettiin ja Vääksyn kanava avattiin. Lahden kauppala alkoi muodostua puukuljetuksin Päijännettä pitkin Vesijärvelle.Maailman ja Suomen Suuratlas, sivu 258–259, WSOY, Instituto Geografico Agostini, Novara, Igda, 1985, ISBN 951-0-12598-9 Riihimäki–Pietari-radan linjaaminen Vesijärven eteläpuolelta vuonna 1867 kohdisti kasvumahdollisuudet Hollolan Lahden kylälle, josta tuli kaupunki 1905. Museovirasto on listannut Anianpellon markkinapaikan ja mökkiasutuksen merkittäväksi kulttuuriympäristöksi. Markkinapaikan merkkinä kohoava vanha männikkö, joka on omistettu Kustaa II Aadolfille, on rauhoitettu. Anianpellon työväenyhdistyksen talo on rakennettu 1900-luvun alussa. ==Kiinteät muinaisjäännökset== *Anianpellon markkinapaikka. Viitattu 12.2.2015 *Myötämäen kivikautinen asuinpaikka. Viitattu 12.2.2015 Aleksis Kivi kuvasi Anianpellon markkinapaikkaa 1866: Ihanasti korvissani aina nimi Anjanpelto soi: Sydämeni riutumaan sä saatat, Anjanpelto kaukana, hän muisteli. Anianpellosta on viisukin: Anjanpellon markkinoilla oltta, viinaa juotiin. Mustan härjän hinnalla nuot kihlakalut tuotiin.Maailman ja Suomen Suuratlas, sivu 259, WSOY, Instituto Geografico Agostini, Novara, Igda, 1985, ISBN 951-0-12598-9 ==Katso myös== *Hämeenlinna–Anianpelto-rata *Riihimäki–Pietari-rata ==Lähteet== ==Aiheesta muualla== * Markkinat Lahdessa - Lahden historiaa -websivu, Mainintoja Anianpellon markkinapaikasta * Anianpellon kartta - Suunnitelma Anianpellon kauppalan ruutukaavasta 1775 Luokka:Asikkalan kylät Luokka:Suomen asuinalueet
Aframax

Aframax on öljyä kuljettavien säiliöalusten epävirallinen kokoluokitus, jolla tarkoitetaan kantavuudeltaan 80 000 – 120 000 tonnin aluksia. Aframax ei tarkoita suurinta jonnekin mahtuvaa laivaa, kuten monet muut max-päätteiset laivatyypit, vaan se tarkoitti alkuaan AFRA-luokituksen suurimman koon ylittävää laivaa. AFRA () on keskimääräinen rahtimaksuarvio öljysäiliöalusten rahtimaksujen suuruuksista. Näitä maailmanlaajuisia rahtimaksunoteerauksia on vuodesta 1954 julkaissut edellisenä vuonna perustettu lontoolaisten laivameklariyritysten muodostama yhteisö London Tanker Brokers’ Panel . Noteerauksista selviää eri kokoisten laivojen keskimääräiset rahtimaksut maailman eri öljynkuljetusreiteillä sekä maksuissa tapahtuneet muutokset eri aikoina. Yhteisö myy noteerauksiaan öljy-yhtiöille, öljynvälittäjille, varustamoille ja muille kiinnostuneille sekä julkaisee kuukausittain ilmestyvää lehteä. Aikoinaan noteeraukset julkaistiin kantavuudeltaan kuuteen eri kokoluokkaan ryhmitellyille säiliöaluksille. Suurimpien alusten kantavuus näissä noteerauksissa oli 79 999 tonnia. Säiliöalusten kokojen kasvaessa alettiin kantavuudeltaan tätä suurempia aluksia nimittää Aframaxeiksi. Nykyisin Aframaxeiksi kutsutaan säiliöaluksia, joiden kantavuus on 80 000 – 120 000 tonnia, vaikka kokoluokalle ei julkaistakaan omaa AFRA-noteerausta. Nykyisin AFRA-noteeraus julkaistaan viiteen kokoluokkaan ryhmitellyille säiliöaluksille: * medium range (MR) 25 000 – 44 999 t * large range one (LR-1) 45 000 – 79 999 t * large range two (LR-2) 80 000 – 159 999 t * very large crude carrier (VLCC) 160 000 – 319 999 t * ultra large crude carrier (ULCC) 320 000 – 549 999 t AFRA-ryhmittelyssä kantavuuden mittayksikkönä on long ton eli noin 1 016 kilogrammaa. Käytännössä tällä on harvoin merkitystä, koska ero metriseen tonniin eli 1 000 kilogrammaan on niin pieni. Kantavuudeltaan 105 000 tonnin Aframax-säiliöaluksen pituus on tyypillisesti 246 metriä ja leveys 42 metriä. Alus kuljettaa säiliöissään 120 000 kuutiometriä öljyä 15 solmun (28 km/h) nopeudella. Luokka:Laivatyypit
Guyenne

Guyenne ([gɥijɛn], oksitaniaksi Guiana [’gjanɔ]) on Ranskan alue, joka rajat ovat vaihdelleet eri aikoina. Alue sijaitsee Ranskan lounaisosassa. Alueen nimi juontaa Akvitania-käsitteen kansanomaisesta kehityksestä. Alussa perusterminä 1100- ja 1200- luvuilla oli ”Agulaine”, josta vähitellen A katosi, näin muotoutui langues d’oïl’in termiksi Aguilaine > Guyenne sekä oksitaniaksi Agulaine > Guiana. Näin termejä käytettiin Akvitanian sijasta paikallisesti aina 1200-luvulta 1700-luvulle saakka. Tämän vanha lounaisen Ranskan maakunnan pääkaupunki on ollut Bordeau ja näin alue sekaantuu käsitteenä Akvitanian kanssa, kuten myös pohjoisempi Gascognen aluekin. Termi Guyenne on myös merkinnyt Englannin kuninkaan Ranskassa sijainneita läänityksiä, joten Pariisin rauhan (1259) jälkeen alue käsitti Limousin, Périgordin, Quercyn, Rouerguen, Agenaisin, sekä alueita Saintongesta ja Gascognesta. Nykyisin termillä Guyenne ei ole minkäänlaista poliittista tai yhteiskunnallista merkitystä. Luokka:Ranskan entiset provinssit
Ya-Rayi

Ya-Rayi on Khaledin studioalbumi, joka julkaistiin Euroopassa elokuussa 2004. Yhdysvalloissa se julkaistiin erilaisena versiona 27. kesäkuuta 2005. Singleinä ilmestyivät kappaleet "Ya-Rayi" ja "Zine Zina". Ya-Rayin tuottivat Don Was, Jacob Desvarieux, Philippe Eidel, KC Porter ja Dawn Elder. Albumin kaikki kappaleet ovat arabiankielisiä. == Kappaleet == # # # # # # # # # # # # == Arviot == * Allmusic: Allmusic review == Lähteet == Luokka:Khaledin albumit Luokka:Vuoden 2004 albumit
Harold Faltermeyer

Harold Faltermeyer (syntymänimeltään Harald Faltermeier, s. 5. lokakuuta 1952 München) on saksalainen muusikko, säveltäjä ja tuottaja. Faltermeyer tunnetaan soundtrackeistään elokuviin kuten Running Man – juokse tai kuole, Top Gun – lentäjistä parhaat ja Beverly Hills kyttä. Faltermeyerin elektroniseen musiikkiin painottuvasta tuotannosta tunnistettavin esimerkki lienee Beverly Hills kytän tunnussävelmä ”Axel F”, joka on julkaisunsa (1984) jälkeen noussut usein uudestaan hitiksi, viimeksi vuonna 2005 Crazy Frogin esittämänä. == Lähteet == Luokka:Saksalaiset elektronisen musiikin artistit Luokka:Grammy- palkinnon saajat Luokka:Saksalaiset elokuvasäveltäjät Luokka:Vuonna 1952 syntyneet Luokka:Elävät henkilöt
Aarno Sulkanen

Aarno Olavi Sulkanen (s. 1. huhtikuuta 1940 Lahti) on suomalainen näyttelijä. Hän on näytellyt merkittäviä rooleja Edvin Laineen elokuvissa Täällä Pohjantähden alla, Akseli ja Elina sekä Pohjantähti, joissa hän esitti Akseli Koskelaa. Sittemmin Sulkanen on esiintynyt useissa elokuvissa, joihin kuuluvat muun muassa Pekka Parikan ohjaamat Pohjanmaa ja Talvisota. Sulkanen oli naimisissa näyttelijä Marjatta Raidan kanssa. He avioituivat ensimmäisen kerran vuonna 1986, erosivat kaksi vuotta myöhemmin, ja avioituivat uudelleen vuonna 1996. Sulkaselle myönnettiin valtion taiteilijaeläke 2013. Marraskuussa 2014 Helsingin hovioikeus tuomitsi Sulkasen kahdeksaksi kuukaudeksi ehdolliseen vankeuteen lapsen seksuaalisesta hyväksikäytöstä. Helsingin käräjäoikeus oli aiemmin hylännyt kaikki syytteet. Sulkanen ei hakenut tuomioon valituslupaa korkeimmalta oikeudelta. == Elokuvat == Vuosi Elokuva Rooli 1968 Täällä Pohjantähden alla Akseli Koskela 1969 Koko kaupungin Vinski Vinskin isä 1970 Akseli ja Elina Akseli Koskela 1973 Uuno Turhapuro Pohjantähti Akseli Koskela Meiltähän tämä käy sosiaalipäällikkö Antikainen 1976 Luottamus 1978 Syksyllä kaikki on toisin pienviljelijä Anttila Rautakauppias Uuno Turhapuro – presidentin vävy rautakaupan johtaja 1981 Uuno Turhapuron aviokriisi autokorjaamon työnjohtaja Pedon merkki saksalainen vartiosotilas 1983 Akaton mies Uuno Turhapuron muisti palailee pätkittäin työnjohtaja 1984 Niskavuori pehtori Anttila Uuno Turhapuro armeijan leivissä 1986 Liian iso keikka televisiotehtaan varastonhoitaja Akallinen mies kyläkauppias "Teukka" Hirtettyjen kettujen metsä majuri Sulo Armas Remes 1988 Pohjanmaa nimismies 1989 Talvisota pataljoonan komentaja Sihvo 1990 Vääpeli Körmy ja marsalkan sauva kultaseppä Rosnel 1991 Uuno Turhapuro herra Helsingin herra taksikuski Jaakko Kurvinen Pirtua, pirtua patruuna Häkkilinnut Salonen 1992 Uuno Turhapuro – Suomen tasavallan herra presidentti vuorineuvos 1993 Isä meidän kirkkoherra 1996 Tie naisen sydämeen poliisi Konstu Konstari 1998 Poika ja ilves nimismies Johtaja Uuno Turhapuro – pisnismies ravintolan portieeri 2000 Hurmaava joukkoitsemurha nimismies 2003 Raid Supon ylitarkastaja Mäkelä 2004 Gourmet Club Thernström 2009 Joulukuusivarkaat Tauno == Dubbauksia == == Lähteet == ==Aiheesta muualla== * Luokka:Suomalaiset näyttelijät Luokka:Seksuaalirikoksista tuomitut henkilöt Luokka:Vuonna 1940 syntyneet Luokka:Elävät henkilöt
Ahvenanmaan kysymys

Ahvenanmaan kysymyksellä tarkoitetaan keskustelua Ahvenanmaan liittämisestä Ruotsiin Suomen itsenäistymisen jälkeen. Vuonna 1918 Ahvenanmaalla heräsi ajatus maakunnan liittämisestä Ruotsiin, josta se oli liitetty vuonna 1809 Suomen sodan seurauksena muun Suomen yhteydessä Venäjän keisarikuntaan. Myös Ruotsissa kannatettiin ajatusta saariryhmän liittämisestä kielellisin ja historiallisin perustein Ruotsiin. Vähentääkseen Ahvenanmaan irtautumishaluja Suomen eduskunta sääti Ahvenanmaan itsehallintolain. Lopulta Kansainliitto ratkaisi asian vuonna 1921 Suomen eduksi, ja Ruotsi alistui päätökseen. Ahvenanmaan asema itsenäisen Suomen osana sinetöityi, kun Suomi ratifioi Kansainliiton maiden tekemän Ahvenanmaan demilitarisointia koskevan sopimuksen 28. tammikuuta 1922. ==Suomalainen diplomatia Kansainliitossa== Asian ratkeaminen Suomen hyväksi on luettava Suomea Kansainliitossa edustaneen taitavan diplomaatin Carl Enckellin ansioksi. Kuitenkin hieman yllättäen myös Suomen Japanin-suurlähettiläällä, professori Gustaf John Ramstedtilla oli epäsuorasti huomattava vaikutus Ahvenanmaan kysymyksen ratkaisuun. Hän oli seurannut tarkasti kiistan vaiheita sanomalehdistössä ja laatinut sen perusteella asiaa koskevan muistion. Kansainliiton Geneven konferenssiin osallistui myös Japanin valtuuskunta. Sen johtajana oli Tanetaro Megata, jonka sihteerinä toimi Ramstedtin suomen kielen oppilas Kiichi Toyama. Ramstedtin muistio käännettiin japaniksi ja jaettiin valtuuskunnan laivamatkan aikana kaikille sen jäsenille. Muistiossa huomautettiin Ruotsin vedonneen siihen, että Ahvenanmaa sijaitsee maantieteellisesti lähempänä Ruotsin kuin Suomen mannermaata. Ramstedt korosti japanilaisille, että Ahvenanmaan kuitenkin erottaa Ruotsista meren syvänne, kun taas Suomen rannikolle sitä yhdistää katkeamaton saaristo. Ahvenanmaa on itse asiassa lähempänä Suomen puoleista saaristoa kuin mitään maa-aluetta Ruotsin puolella. Kerrotaan myös Kansainliiton jäseniä kuljettaneen laivan suomalaisen kapteenin ohjanneen laivan suorinta meritietä Suomen manneralueelta Ahvenanmaalle ja sieltä Ruotsiin mahdollisimman pitkää reittiä. Saaristoyhteyden korostaminen sai tietenkin tukea Japanin kaltaisesta saaristovaltiosta. Japanin valtuuskunnan mielenkiinto asiaa kohtaan ja sen Suomen oikeuksia puoltavat puheenvuorot vaikuttivat ilmeisen merkittävästi tehtyyn päätökseen, jolla Kansainliiton neuvosto 24. kesäkuuta 1921 julisti Suomella olevan kiistattomat oikeudet Ahvenanmaahan. ==Katso myös== *Länsipohjan kysymys == Lähteet == * Ahvenanmaan sopimusten teksti FINLEX-sivustolla * * Thorsten Renvall: Skuggornas bok. Sanningen om Nystadskårens expedition till Åland år 1918 : En ledning till Ålandsseparatismens utvecking. Åbo 1922. * Thorsten Renvall: Nya blad till Skuggornas bok. Åbo 1924. Luokka:Suomen politiikka 1920-luvulla‎ Luokka:Ahvenanmaan historia Luokka:Kansainväliset kriisit
Pont Royal

Pont Royale on Pariisissa sijaitseva silta, joka ylittää Seine-joen. Silta on kolmanneksi vanhin Pariisin kaupungin alueella oleva silta. Sitä vanhempia ovat vain Pont Neuf ja Pont Marie. Siltä yhdistää Seinen oikean rannan Louvren linnan eteläisen siiven ns. Flore-paviljongin kohdalla vasempaan rantaan ja siellä sijaitsevat rue du Bacin ja rue de Beaunen alkupisteet. Rakennelma muodostuu viidestä täysimittaisesta holvikaaresta. Lisäksi sen rakanteisiin on merkitty veden korkeuden mittari, josta voidaan seurata Seinejoen vedennousun korkeutta. ==Historia== Vuonna 1632 Urakoitsija Pidou toteutti rahoittaja Barbierlle puisen siltarakennelman samalla paikalla kuin nykyinen siltä sijaitsee. Silta nimettiin Anna Itävaltalaisen mukaan pyhän Annan sillaksi tai toisaalta nimenä oli myös punainen silta, joka tuli sillan värin mukaan. Silta korvasi vanhan lossin, jonka mukaan rue de Bac on saanut nimensä. Lossi oli välittänyt liikennettä vuodesta 1650 alkaen. Uusi silta oli rakenteiltaan heikko ja sitä piti kunnostaa ensimmäistä kertaa jo vuonna 1649 ja sittemmin se rakennettiin uudelleen tulipalon jälkeen 1654. Vuonna 1656 Seinejoen tulvat veivät sillan mennessään. Silta rakennettiin uudelleen 1660 ja sitä vahvistettiin 1673. Jälleen vuonna 1684 tulvat veivät sillan mennessään, ja Madame de Sévignén mukaan kahdeksan sillan kaarta tuhoutui. Lopultakin vuosina 25. lokakuuta 1685 ja 13. kesäkuuta 1689 välisenä aikana se korvattiin kivestä rakennetulla sillalla. Sillan rakennuskustannuksista vastasi kokonaisuudessaan kuningas Ludvig XIV, joten silta nimettiin hänen mukaansa kuninkaalliseksi sillaksi (Pont Royale). Sillan rakentajina toimivat Jacques Gabriel, Jules Hardouin-Mansart sekä François Romain. Silta toimi 1700-luvulla mitä erilaisimpien tapahtumien pitopaikkana. Vallankumouksen jälkeen sillan nimeksi tuli Kansallinen silta (Pont National) sekä sittemmin Tuileries’n silta (Pont des Tuileries). Sillalle Napoleon sijoitti myös Tuileries’n linnaa puolustavat kanuunansa, siellä sijaitsivat kansalliskokous sekä Maximilien de Robespierren johtama Yleisen hyvän valiokunta (Comité de salut public). Siltaa korjattiin vuosina 1859 ja 1939. Se on Ranskassa luokiteltu historialliseksi monumentiksi kuten myös kaksi vanhempaa siltaa. ==Historiallisia kuvia== Kuva:Paris- PontRoyal-1686.jpg|Sillan rakentaminen vuonna 1686. Kuva:Paris- PontRoyal-1687.jpg|Sillan rakentaminen vuonna 1687. Kuva:Le Pont Royal et le Pavillon de Flore, 1814 - BnF.jpg|Silta ka Flore paviljonki vuonna 1814. Kuva:Paris-PontRoyal-1850.jpg|Pont Royal vuonna 1850. == Aiheesta muualla == * Pariisin kaupungintalon viralliset sivut . * Structurae eli lisätietoja sillasta. Luokka:Pariisin sillat Luokka:Holvisillat Luokka:Ranskan tieliikennesillat Luokka:Kivisillat
Vianna da Motta

José Vianna da Motta (22. huhtikuuta 1868 São Tomé – 31. toukokuuta 1948 Lissabon) oli portugalilainen pianisti ja säveltäjä. Hän syntyi São Tomén saarella Afrikassa, mutta muutti jo lapsena perheensä mukana Lissaboniin, Portugaliin. == Opiskelu ja ura == Da Motta aloitti siellä nuorena konservatorion ja sai myös Joaquim de Azevedo Madeiralta pianotunteja. Lahjakkuutensa ansiosta hänelle myönnettiin stipendi jonka turvin hän lähti vuonna 1882 opiskelemaan Berliiniin Scharwenkan konservatorioon. Hän jatkoi myöhemmin opiskelua professori Karl Schäfferin johdolla, ja sai maineen hyvänä pianistina Berliinissä, jossa hän esiintyi usein Berliinin filharmonikoiden kanssa ja oli suosittu opettaja ja kapellimestari. Vuoden 1885 kesällä hän osallistui Franz Lisztin pitämälle kurssille joka vaikutti häneen suuresti. Kaksi vuotta sen jälkeen hän opiskeli Hans von Bülowin johdolla millä oli häneen musiikillisen vaikutuksen lisäksi filosofinen vaikutus ja kehitti häntä Beethoven tulkkina ja tutkijana. Hän piti Saksassa asuessaan useita konsertteja Euroopassa ja Amerikassa. Kun ensimmäinen maailmansota alkoi vuonna 1914 hän lähti sieltä professorin tehtäviin Geneven konservatorioon. Ennen häntä tehtävää oli hoitanut Lisztin toinen oppilas Bernhard Stavenhagen kuolemaansa asti. Hän asui Genevessä vuoteen 1917 jolloin palasi Lissaboniin, ja aloitti Lissabonin sinfoniaorkesterin kapellimestarina. Vuonna 1919 hänet nimitettiin Lissabonin konservatorion rehtoriksi. Vianna da Motta sävelsi muun muassa A Pátria -sinfonian (1895). Hänen kunniakseen perustettiin vuonna 1956 Kansainvälinen Vianna da Motta -musiikkikilpailu. == Lähteet == == Aiheesta muualla == * Luokka:Portugalilaiset pianistit Luokka:Portugalilaiset säveltäjät Luokka:Vuonna 1868 syntyneet Luokka:Vuonna 1948 kuolleet
Angela Little

Angela Michelle Little (s. 22. heinäkuuta 1972 Albertville, Alabama) on yhdysvaltalainen malli ja näyttelijä. Hän on esiintynyt muun muassa elokuvissa American Pie Presents: Band Camp, Rush Hour 2 ja Pomon tytär. Little oli "Playboy's Playmate of the Month" elokuussa 1998 ja hän on esiintynyt useissa Playboyn videoissa. Playboyn perustaja ja kustantaja Hugh Hefner nimesi hänet "Little Marilyniksi". Lisäksi Angela Little on vieraillut televisiosarjoissa, kuten CSI, Siskoni on noita sekä Kauniit ja rohkeat, ja esiintynyt joissain softcore-pornoelokuvissa salanimenään Katie James. ==Aiheesta muualla== * *Angela Little on Babepedia Luokka:Yhdysvaltalaiset mallit Luokka:Yhdysvaltalaiset näyttelijät Luokka:Playboyn Playmatet Luokka:Vuonna 1972 syntyneet Luokka:Elävät henkilöt
Tasakatto

250px|thumb|Tasakattoja Israelissa Tasakatto on arkkitehtuurissa ulkokattotyyppi, jossa katto on vaakasuorassa. Sadeveden takia tasakatto on aina hivenen kalteva, ja jos se on 1:20, näyttää katto vielä vaakasuoralta. Pulpettikatto on kuitenkin erillinen kaltevampi kattotyyppi. Tasakatto on osa perinteistä rakennustyyliä kuivilla alueilla, kuten Sahelissa Afrikassa, joissakin arabimaissa sekä Meksikon lähellä olevilla autiomaan laitamilla asuvilla intiaaniheimoilla. Suomessa ja muilla lumisade-alueilla tasakatto ei kuulu rakennusperinteeseen. Tasakatto tuli Euroopassa muotiin modernismin ja funktionalismin myötä, sillä tasakattoisessa rakennuksessa ei ole turhaksi katsottua lämmitettävää tilaa. Esimerkiksi Le Corbusier suosi tasakattoja. == Suomessa == Suomessa tasakatot tulivat muotiin 1960-luvulla teollisen elementtitekniikan myötä. Ajan rakennustekniikka ei aina ollut riittävän kehittynyttä, ja tasakatot tuottivat runsaasti ongelmia. Modernit tasakattorakenteet ja -materiaalit ovat kehittyneempiä. Nykyisin tasakatot tehdään pääosin liike- ja julkisiin rakennuksiin. Yksi tunnetuimmista tasakattoisista asuinrakennuksista on Alvar Aallon 1930-luvun lopussa suunnittelema Villa Mairea. Aalto vaikutti tasakattojen yleistymiseen, joka muodostui arkkitehtien keskuudessa muodiksi. Sosiaaliministeriön järjestämässä pientalojen suunnittelukilpailussa SAFA-arkkitehdeille vuonna 1939, kaikki työt olivat tasakattoisia. Sen sijaan maatalousministeriön järjestämässä pientalojen suunnittelukilpailussa suurin osa töistä oli perinteisiä harjakattoja. Kolme parasta työtä olivat rakennusmestarien suunnittelemia harjakattoisia. Tasakaton huippuaikaa olivat vuonna 1970 järjestetyt Suomen ensimmäiset asuntomessut Tuusulassa. Kaikki talot oli varustettu muodinmukaisella tasakatolla tai vain hyvin loivasti laskevalla kattorakenteella. ==Lähteet== == Aiheesta muualla == Luokka:Vesikatto
Chris Owen

Chris Owen (s. 25. syyskuuta 1980 Michigan, Yhdysvallat) on yhdysvaltalainen näyttelijä. Hänet tunnetaan muun muassa roolistaan Chuck Shermanina (Sherminaattori) American Pie -elokuvissa. Owenilla on ollut rooleja myös useissa muissa elokuvissa, kuten Majuri Payne, Can’t Hardly Wait ja Lokakuun taivas. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1995 Majuri Payne Major Payne Cadet Wuliger 1995 Angus Angus Troy Wedberg 1996 Black Sheep Black Sheep Hal 1997 The Ride The Ride Steve 1998 Can’t Hardly Wait Can’t Hardly Wait Kleptomaani 1999 Sinussa on se jokin She’s All That Derek Funkhouser Rutley 1999 Lokakuun taivas October Sky Quentin 1999 American Pie American Pie Chuck Sherman 2000 Ready to Rumble – kehän kuninkaat Ready to Rumble Isaac 2001 RunkKarit Going Greek Davis 2001 American Pie 2 American Pie 2 Chuck Sherman 2002 Van Wilder: Party Animal Van Wilder Suicidal Freshman 2002 A Midsummer Night’s Rave A Midsummer Night’s Rave Frankie 2003 National Lampoon esittää: Mummonkaatajat Major Payne Leonard Smallwood 2003 National Lampoon esittää Dorm Daze – huumaa kampuksella National Lampoon Presents Dorm Daze Booker McFee 2004 Hidalgo 'Hidalgo Ensimmäinen sotilas 2004 Dear Wendy Major Payne Huey 2005 American Pie Presents: Band Camp American Pie Presents: Band Camp Chuck Sherma 2006 Dorm Daze 2 – huumaa Karibialla Dorm Daze 2 Booker McFee 2007 The Mist – usva The Mist Norm 2008 Just Add Water Major Payne Will 2009 The Life of Lucky Cucumber Major Payne Rodney Machado 2009 Super Capers: The Origins of Ed and the Missing Bullion Super Capers: The Origins of Ed and the Missing Bullion Igniter Boy 2011 Hit List Hit List Wick 2011 Love, Gloria Love, Gloria Young 2012 Fortress Fortress Burt 2012 American Pie: Luokkakokous American Reunion Chuck Sherman 2014 Off-Time Off-Time Wick 2015 The Night Before The Night Before Love, Gloria == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt Luokka:Yhdysvaltalaiset lapsinäyttelijät
Modus operandi

Modus operandi (usein käytetty lyhenne MO) on latinaa ja tarkoittaa toiminnan tapaa tai työn tapaa. Sanan monikko on modi operandi. Kriminologiassa sillä tarkoitetaan tietyn rikollisen tyypillistä tapaa toimia. Esimerkiksi jos murtovaras aloittaa rikosuransa tunkeutumalla taloihin katon kautta, on todennäköistä, että hän jatkaa murtoja tällä tyylillä niin kauan kun hän tekee rikoksia. Jotkut murtovarkaat jopa murtautuvat toistuvasti samoihin paikkoihin. == Lähteet == Luokka:Poliisitoimi Luokka:Latinankieliset fraasit Luokka:Kriminologia
Ginger Lynn

Ginger Lynn (oik. Ginger Lynn Allen, s. 14. joulukuuta 1962 Rockford, Illinois) on yhdysvaltalainen näyttelijä, joka tunnetaan parhaiten pornografisista elokuvistaan 1980-luvulla. AVN sijoitti hänet seitsemänneksi listassaan 50 merkittävimmästä pornotähdestä. Hän on toiminut myös Penthousen mallina. ==Valikoitu filmografia== === Pornografia === * Ginger Lynn: America's Sweetheart (1992) * Ginger Lynn's Torn (1999) * Taken (2001) * Sunset Stripped (2002) * Fire Bush (2004) === Musiikkivideot === * Metallica: Turn The Page (1998) === Elokuvat === * Vice Academy (1989) * Satan's Storybook (1989) * Nuoret sankarit II (1990) * Bound & Gagged: A love Story (1992) * The Devil's Rejects (2005) * American Pie Presents: Band Camp (2005) * Kisses and Caroms (2006) === Televisio === * Super Force (1991) * NYPD Blue (1993) * Silk Stalkings (1994) * Skin (2003) * Sons Of Anarchy (2011) == Lähteet == ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset pornonäyttelijät Luokka:Vuonna 1962 syntyneet Luokka:Elävät henkilöt
Skatologia

Skatologia eli ulosteoppi on lääketieteen ja biologian osa-ala, joka tutkii ulosteita. Skatologiset tutkimukset antavat biologista tietoa tutkittavista kohteista. Esimerkiksi kohteen ruokavalio, terveydentila ja eräät taudit (kuten lapamadot) voidaan havaita ulosteiden perusteella. Luokka:Uloste Luokka:Lääketieteen erikoisalat
Rotten

Rotten voi tarkoittaa seuraavia: *Johnny Rotten (oik. John Joseph Lydon, s. 1956), brittiläinen muusikko. *Rotten Apples, rock-yhtye Smashing Pumpkinsin greatest hits -kokoelma-albumi. *Rotten Sound, suomalainen yhtye. *Rotten Tomatoes, elokuva- ja videopeliaiheinen verkkosivusto. *Rotten.com, eräs internetin šokkisivusto. *Rottenführer, natsi-Saksan puolisotilaallisisten järjestöjen käyttämä arvo *Rotten, myös Rottu, Rhônejoen saksankielinen nimi, joka on käytössä Sveitsin Valais'n kantonin saksankielisellä alueella. Muissa yhteyksissä joen nimi on saksaksi Die Rhone.
Johannes V

Johannes V (635–2. elokuuta 686) oli paavina 23. heinäkuuta 685 – 2. elokuuta 686.Hanska 2005, s. 318. Hän oli syntyisin Syyriasta, ja hyvän kreikankielentaitonsa ansiosta hän pääsi paavin edustajaksi Konstantinopoliin vuoden 680 kirkolliskokoukseen. Johannes V on haudattu pietarinkirkkoon. ==Lähteet== * ===Viitteet=== Luokka:Paavit Luokka:Vuonna 635 syntyneet Luokka:Vuonna 686 kuolleet